Den er nærmeste stasjon til den nedre delen av Universitetet i Oslos campus på Blindern. Stasjonen åpnet i 1934 og het tidligere Blindernveien etter veien som krysset banen her. I forbindelse med den nevnte oppgraderingen i 1993, ble planovergangen fjernet og veien delt i to, og kun veien øst for banen fikk beholde navnet. I 1994 ble stasjonen derfor omdøpt kun til Blindern, men den vestlige plattformen ligger faktisk på Vinderen.